wickkiey/tamil-wikipedia-chunked huggingface dataset:
# ஜாவேத் அக்தர்

## பாடல்வரிகள்

- *துனியா* (1984)
- *சாகர்*
- *1942: A Love Story*
- *தில் சாத்தா ஹை*
- *சாத்-சாத்*
- *நரசிம்ஹா* (1991)
- *மஷால்*
- *சைலாப்*
- *மிஸ்டர் இந்தியா*
- *தேஜாப்*
- *ஹஃப்தா பந்த்*
- *ஜோஷ்லே*
- *அர்ஜூன்*
- *ரூப் கி ராணி சோரோன் கா ராஜா*
- *யுகந்தர்*
- *ஜமாயி ராஜா*
- *கேல்*
- *கர்டிஷ்*
- *சில்சிலா*
- *பாப்பா கெஹ்தே ஹைன்*
- *பார்டர்*
- *சப்னே*
- *விராசாத்*
- *மிருத்யு தந்த்*
- *தஸ்தக்*
- *சர்தாரி பேகம்*
- *சாஸ்*
- *மில் கயே மன்ஜில் முஜே*
- *தில்ஜலே*
- *யெஸ் பாஸ்*
- *தர்மியான்*
- *அவுர் பியார் ஹோ கயா*  
- *வாஜூத்*
- *கபி னா கபி*
- *துரோஹி*
- *ஜீன்ஸ்*
- *படா தின்*
- *டூப்ளிகட்*
- *லாவாரிஸ்*
- *காட்மதர்*
- *பாத்ஷா*
- *அர்ஜுன் பண்டிட்*
- *1947 எர்த்*
- *தில்லகி*
- *ஃபிர் பி தில் ஹை ஹிந்துஸ்தானி*
- *ரிஃப்யூஜ்*
- *கரோபார்*
- *ஹமாரா தில் ஆப்கே பாஸ் ஹை*
- *ராஜா கோ ராணி சே பியார் ஹோ கயா*
- *சாம்பியன்*
- *கேங்*
- *பியார் கி துண்*
- *ஜுபைதா*
- *லகான்*
- *அபய்*
- *மோக்ஷா*
- *அக்னி வர்ஷா*
- *மேரே யார் கி ஷாதி ஹை*
- *பதாய் ஹோ பதாய்*
- *யே கியா ஹோ ரஹா ஹை*
- *சட்டா*
- *லவ் அட் டைம்ஸ் ஸ்குவயர்*
- *ஹீரோ*  
- *அர்மான்*
- *சல்தே சல்தே*
- *குச் னா கஹோ*
- *கல் ஹோ நா ஹோ*
- *எல்.ஓ.சி. கார்கில்*
- *தேஸீப்*
- *மை ஹூன் நா*
- *வீர்-ஜரா*
- *லக்ஷ்யா*
- *சராஸ்*
- *க்யூன்...!* *ஹோ கயா னா*
- *டோபரா*
- *ஸ்வதேஷ்*
- *கிஸ்னா*
- *Bose: The Forgotten Hero*
- *மங்கள் பாண்டே: தி ரைசிங்*
- *தில் ஜோ பி கஹே*
- *கபி அல்விதா நா கெஹ்னா*
- *டான் - தி சேஸ் பிகின்ஸ் அகெய்ன்*
- *நமஸ்தே லண்டன்*
- *தரா ரம் பம்*
- *தண் தணா தண் கோல்*
- *வெல்கம்*
- *ஓம் சாந்தி ஓம்*
- *ஜோதா அக்பர்*
- *ராக் ஆன்!!*
- *லக் பை சேன்ஸ்* (2009)
- *வாட்ஸ் யுவர் ராஷி?* (2009)
- வேக் அப் சித் (2009)
- *கார்த்திக் காலிங் கார்த்திக்* (2010)
- *கெஹ்லேன் ஹம் ஜீ ஜான் சே* (2010)
# ரெசுல் பூக்குட்டி

**ரெசுல் பூக்குட்டி** (Resul Pookutty (மலையாளம்: റസൂല് പൂക്കുട്ടി ) (பிறப்பு: மே 30, 1971) இந்தியத் திரைப்பட ஒலி வடிவமைப்பாளர், ஒலித் தொகுப்பாளர் மற்றும் ஒலிக்கலவை கலைஞர் ஆவார். சிலம்டாக் மில்லியனயர் திரைப்படத்தில் ஒலிக்கலவை கலைஞராக பணியாற்றியதற்காக ரிச்சர்டு பிரைக் மற்றும் இயன் டப் ஆகியோருடன் இணைந்து அகாதமி விருது பெற்றார். இவர் ஹாலிவுட், பாலிவுட், தமிழகத் திரைப்படத்துறை, மற்றும் மலையாளத் திரைப்படத் துறை போன்றவற்றில் பணிபுரிந்துள்ளார்.
# ரெசுல் பூக்குட்டி

## ஆரம்ப வாழ்க்கை

கேரளாவின் கொல்லம் நகரத்திலிருந்து சுமார் 58 கிமீ தொலைவில் உள்ள அஞ்சல் என்னும் பகுதியின் விளாக்குபரா என்ற ஊரில் இஸ்லாமிய குடும்பத்தில் பிறந்தார். வறுமையான குடும்பத்தில் எட்டாவது குழந்தையாக பிறந்தார். இவரது தந்தை ஒரு தனியார் பேருந்து நிறுவனத்தில் பயணச்சீட்டு பரிசோதகராக இருந்தார். பள்ளிக்கூடத்திற்கு 6 கிலோமீட்டர் நடந்து சென்று பள்ளிப்படிப்பை மேற்கொண்டார். மேலும் இவர் பயின்ற காலத்தில் இவரின் ஊருக்கு மின்சார வசதி இல்லாததால் மண்ணெய் விளக்கு வெளிச்சத்தில் பயின்றார்.  
காயம்குளத்தில் உள்ள எம் எஸ் எம் கல்லூரியில் 1987-1990 ஆம் ஆண்டுகளில் இயற்பியல் துறையில் இளங்கலைப் பட்டம் பெற்றார். திருவனந்தபுரத்தில் உள்ள அரசு சட்டக் கல்லூரியில் சட்டம் பயின்றார். 1995 ஆம் ஆண்டில் புனேவில் உள்ள இந்தியத் திரைப்படம் மற்றும் தொலைக்காட்சி நிறுவனத்தில் பட்டம் பெற்றார். சட்டம் பயில்வது தனது தந்தையின் விருப்பமாக இருந்ததாகத் தெரிவித்தார்.
# ரெசுல் பூக்குட்டி

## பணியாற்றிய திரைப்படங்கள்

| 2004 | முஷாபிர் | இந்தி |  |
| --- | --- | --- | --- |
| 2007 | காந்தி மை பாதர் | இந்தி |  |
| 2007 | *தஸ் கஹானியன்* | இந்தி |  |
| 2009 | சிலம்டாக் மில்லியனயர் (திரைப்படம்) | ஆங்கிலம் |  |
| 2009 | கேரள வர்மா பழசி ராஜா | மலையாளம் |  |
| 2011 | அதமின்டே | மலையாளம் |  |
| 2012 | *தெ பெஸ்ட் எக்சோடிக் மேரிகோல்ட்*
*ஹோட்டல்*<td>ஆங்கிலம்</td> |  |  |
| 2013 | *குஞ்ஜனன்தே கதா* | மலையாளம் |  |
| 2014 | கோச்சடையான் (திரைப்படம்) | தமிழ்<td></td> |  |
| 2014 | அன்கோன் தேகி |  |  |
| 2014 | யான் | தமிழ் |  |
| 2015 | அன்பிரீடம் |  |  |
| 2015 | பதேமாரி | மலையாளம் | <tr><td>2016</td><td>ரெமோ (திரைப்படம்)</td><td>தமிழ்</td><td></td></tr> |
| 2016<td>நிருட்டுரா</td><td>கன்னடம்</td><td></td><tr><td>2017</td><td>2.0 (திரைப்படம்)</td><td>தமிழ், இந்தி</td><td></td></tr> |  |  |  |
| 2017 | காபில் | இந்தி |  |
| 2017 | ஒரு கத சொல்லட்டுமா சார் | இந்தி | href=" |
| 2018 | சங்கமித்ரா | தமிழ் | } |
# ரெசுல் பூக்குட்டி

## விருதுகள்

- 2016:இந்தியாவின் மகள் எனும் விபரணத் திரைப்படத்திற்காக (ஆஸ்கர் விருது)- கோல்டன் ரீல் விருது
- 2012: ரா ஒன் திரைப்ப்டத்திற்காக ஜீ சினிமா விருதுகள்.
- 2010: பழசி ராஜா திரைப்படத்திற்காக இந்திய தேசிய விருது பெற்றார்.
- சிறீ சங்கராச்சார்யா சமஸ்கிருத பல்கலைக்கழகமிவருக்கு கௌரவ மருத்துவர் பட்டம் வழங்கியது.
- 2010 : இந்திய அரசாங்கம் பத்மஸ்ரீ விருது வழங்கியது
- 2009:சிலம்டாக் மில்லியனயர் (திரைப்படம்)- பிரித்தானிய அகாடமி திரைப்பட விருதுகள்
- 2009 : பகதூர் விருது
- 2009: சக்குலத்தம்மா ஸ்வரவர்ஷா விருது.
- 2009: ஏஷ்யாநெட் திரைப்பட விருது. நடுவர்கள் தேர்வு.
- 2005 : *முஸாபிர்* படத்தில் சிறந்த ஒலித் தொகுப்பிற்காக ஜீ சினிமா விருது.
# ரெசுல் பூக்குட்டி

## வெளிப்புற இணைப்புகள்

- அதிகாரப்பூர்வ இணைய பக்கம்
-
- ரெசுல் பூக்குட்டி - தகவல் விவரம் *வெரைட்டி*
- ரெசுல் பூக்குட்டி - திரைசரிதமும் தகவல் விபரமும்
- ஆஸ்கர் வென்று திரும்புகிறார் ரெசுல்
- நேர்காணல் உரையாடல்
# ஹன்னிபால்

## பெயர்க் காரணம்

ஹன்னிபால் என்பது ஒரு பொதுவான செமித்திய போனீசிய-கார்த்தேஜினிய தனி நபர் பெயர் ஆகும். இது கார்த்தேஜினிய ஆதாரங்களில் (பியூனிக்: 𐤇𐤍𐤁𐤏𐤋) என்று குறிப்பிடப்பட்டுள்ளது. ஹன்னோ என்கிற பொதுவான போனீசிய ஆண் பெயர் மற்றும் வடமேற்கு செமித்திய கானானிய தெய்வமான பால் (பொருள்: "பிரபு") ஆகியவற்றின் இணைவு இதுவாகும். பால் என்பது மேற்கு ஆசியாவில் உள்ள கார்த்தேஜினியர்களின் பூர்வீகத் தாயகமான போனீசியாவின் ஒரு முக்கியக் கடவுள் ஆவார். இப்பெயரின் சரியான உச்சரிப்பு இன்றும் விவாதத்திற்குரியதாக உள்ளது. *ஹன்னோபால்*, *ஹன்னிபால்* அல்லது "பாலின் கருணை" என இது பொருள்படுகிறது. செமித்திய ஹீப்ரு பெயரான ஹனியேலுடன் இது ஒத்ததாக உள்ளது. கிரேக்க வரலாற்றாளார்கள் இப்பெயரை *அன்னிபசு* என்று குறிப்பிட்டனர்.  
போனேசியர்கள் மற்றும் கார்த்தேஜினியர்கள் ஆகியோர் பல மேற்கு ஆசிய செமித்திய மக்களைப் போலவே தங்களது மரபு வழிப் பெயர்களைப் பயன்படுத்தவில்லை. ஆனால், ஒரே பெயரைக் கொண்டவர்கள் பொதுவாக மற்றவர்களிடம் இருந்து வேறுபடுத்தி காட்டப்படுவதற்காக தந்தை வழிப் பெயர்கள் அல்லது அடைமொழிகளுடன் குறிப்பிடப்பட்டனர். அனைத்து ஹன்னிபால்களிலும் இவர் மிகப் பிரபலமானவராக இருந்த போதிலும் மேற்கொண்ட விளக்கம் தேவைப்படும் போது இவர் பொதுவாக "ஹன்னிபால், கமில்கரின் மகன்" அல்லது "பர்சிய ஹன்னிபால்" என்று குறிப்பிடப்படுகிறார். இந்தப் பெயரானது இவரது தந்தை கமில்கர் பார்காவின் குடும்பத்தைக் குறிக்கப் பயன்படுத்தப்பட்டது. *பார்கா* என்பது ஒரு செமித்திய மூன்றாவது பெயர் ஆகும். இதன் பொருள் "மின்னல்" அல்லது "இடி" ஆகும். தனது தாக்குதல்களின் துரிதம் மற்றும் ஆக்ரோசத்தின் காரணமாக கமில்கர் இந்தப் பெயரைப் பெற்றார்.  
இசுரயேலர், அசிரியர், பாபிலோனியர், அரமேயர், அராபியர், அமோரிட்டு மக்கள், மோவாப் மக்கள், ஏதோமிய மக்கள் மற்றும் பிற ஆசிய செமித்திய மக்கள் மத்தியில் மின்னலைக் குறிக்கப் பயன்படுத்தப்படும் ஒத்த பெயர்களுடன் பார்கா என்ற பெயர் ஒத்துப் போகிறது. இவர்கள் தங்களது பெயரை தந்தையிடமிருந்து பெறாமல் இருக்கும் போதிலும் கமில்கரின் வழித்தோன்றல்கள் பொதுவாக பர்சியர் என்று அறியப்படுகின்றனர். நவீன வரலாற்றாளர்கள் சில நேரங்களில் ஹன்னிபாலின் சகோதரர்களைக் கசுதுருபால் பார்கா மற்றும் மாகோ பார்கா என்று கசுதுருபால் மற்றும் மாகோ என்று பெயரிடப்பட்ட பிற ஏராளாமான கார்த்தேஜினியர்களிடமிருந்து வேறுபடுத்தி அறிவதற்காகக் குறிப்பிடுகின்றனர். இருந்தும் இந்தப் பழக்கமானது வரலாறு முழுவதும் காணப்படவில்லை. இது ஹன்னிபாலுக்கு அரிதாகவே பயன்படுத்தப்படுகிறது.
# ஹன்னிபால்

## பின்புலமும், தொடக்க வாழ்வும்
தனது கிரேக்கப் பயிற்சி ஆசிரியர்களின் பயிற்றுவிப்பில் இருந்து ஹன்னிபாலின் இராணுவ விவகாரங்கள் குறித்த பார்வையானது ஒரு பகுதி அளவுக்கும், தன்னுடைய தந்தையுடன் சேர்ந்து போரிட்ட போது கிடைத்த அனுபவத்திலிருந்து ஒரு பகுதி அளவுக்கும் தருவிக்கப்பட்டதாககும். இவர் காலத்தில் எலனிய உலகத்தின் பெரும்பாலான பகுதி முழுவதும் இவர் அனுபவம் பெற்றிருந்தார். உரோமை நேரடியாகத் தாக்காமல் ஒரு வடக்குப் போர் முனையைத் திறந்து தீபகற்பத்தில் இருந்த கூட்டணி நகர அரசுகளை அடிபணிய வைத்ததன் மூலம் உரோமை வெல்லும் இவரது சிறந்த உத்திக்கு இவரது அகண்ட பார்வையானது காரணமாக அமைந்தது. இவரது தந்தை கார்த்தேஜினிய இராணுவத்திற்குத் தலைமை தாங்கிய போது முதலாம் பியூனிக் போரில் கார்த்தேஜின் தோல்விக்கு வழி வகுத்த வரலாற்று நிகழ்வுகளும் இத்தாலி மீதான படையெடுப்புக்கு ஆல்பைன் நில வழியில் பயணிக்க வேண்டும் என்ற திட்டத்தை ஹன்னிபால் இடுவதற்குக் காரணமானது. 60,000 முதல் 1,00,000 வரையிலான துருப்புக்களை இவர் ஒருங்கிணைத்தார். போர் யானைப் பிரிவுக்குப் பயிற்சி அளித்தல் ஆகியவற்றை உள்ளடக்கியதாக இச்செயல் இருந்தது. இவை அனைத்துமே செல்லும் வழியிலேயே உணவுகளைப் பெற வேண்டி இருந்தது. இத்தாலி மீதான ஆல்பைன் படையெடுப்பானது பொ. ஊ. மு. 218இல் நடு நிலக்கடல் உலகத்தை அதிர வைத்த ஓர் இராணுவ நடவடிக்கையாகும். இதன் பின் விளைவுகள் இரண்டு தசாப்தங்களுக்கும் மேல் நீடித்திருந்தன.
# கொழு உடல் மருத்துவ இயல்

அதிகமான உடல் பருமன் அல்லது பெருத்த உடல் மருத்துவ இயல், அதைத் தடுக்கும் வழிகள், சிகிச்சை முறைகள் இவற்றைப் பற்றிய மருத்துவப்பிரிவிற்கு ஆங்கிலத்தில் Bariatrics என்று பெயர். உடலில் உள்ள கொழுப்பு செல்களின் அளவு அதிகரிக்கும்போது உடல் பருமனாகிப் போகிறது. ஒரு சாதாரண உடலில் 30 முதல் 35 பில்லியன் கொழுப்பு செல்கள் இருக்கும். ஒரு பருமனான உடல் எடையை இழக்கும்போது இந்த செல்கள் அளவில் சிறுக்கத் தொடங்கும். ஆனால் செல்களின் எண்ணிக்கையில் மாற்றம் ஏதும் இருக்காது. இதன் காரணமாகத்தான் ஒரு முறை உடல் பருமனாகிவிட்டால் எடையைக் குறைப்பது கடினமாகிப் போகிறது.  
அறுவை சிகிச்சை மூலம் உடல் பருமனைக் குறைப்பதற்காக சிறுகுடலின் ஒருபகுதி, அல்லது வயிற்றுப்பகுதி நீக்கப்படுகிறது. இதன் மூலம் ஒருவர் சாப்பிடும் உணவின் அளவு குறைக்கப்படுகிறது. சிறுகுடலை மாற்றி அமைப்பதன்மூலம் உடல் எடுத்துக்கொள்ளும் கலோரியின் அளவும் மாற்றி அமைக்கப்படுகிறது.  
சாதாரணமாக ஒருவரின் உடல் எடை 220 கிலோவிற்கு அதிகமானால் இதுபோன்ற அறுவை சிகிச்சை மேற்கொள்ளப்படுகிறது. ஒருவரின் உடல் தொடர்ந்து 5 ஆண்டுகளாக பருமனாக இருந்து மது (ஆல்கஹால்) உபயோகிக்காதவராக இருந்தால் இந்த அறுவை சிகிச்சை செய்யலாம். மேலும் அவரது மனநலம் திருப்திகரமாகவும் வயது 18 வயதிற்கும் 65 வயதிற்கும் இடைப்பட்டவராக இருத்தல் வேண்டும்.  
உடல் பருமன் BMI (Body Mass Indx) என்னும் குறியீட்டால் கணக்கிடப்படுகிறது. இந்தக் குறியீட்டு எண்ணைக் கணக்கிட (1) உடல் எடையை கிலோகிராமில் கண்டறிந்து கொள்ளவேண்டும் மேலும் (2) உடலின் உயரத்தை மீட்டரில் அளந்து அதன் வர்க்கத்தை கணக்கிட்டுக்கொள்ளவேண்டும். (1) ஐ (2) ஆல் வகுத்து வரும் எண்தான் BMI என்பது.  
BMI ன் மதிப்பு 20 க்கும் குறைவாக இருந்தால் எடை குறைவானவர் என தீர்மானிக்கலாம். 20 முதல் 25 வரை இருந்தால் சராசரி எடை எனவும், 25 முதல் 30 வரை இருந்தால் அதிக எடை எனவும், 30 முதல் 40 வரை இருந்தால் உடல் பருமனானவர் எனவும் 40 க்கு மேல் இருந்தால் மிகப்பருமனானவர் எனவும் வகைப்படுத்தலாம்.  
he:ניתוח בריאטרי
# ஒமேகா-6 கொழுப்பு அமிலம்

எண்ணெய்களில் உள்ள ஒமேகா-6 கொழுப்பு அமிலமானலினோலெயிக் அமிலத்தின் வேதிவடிவம்]]  
ஒமேகா-6 கொழுப்பு அமிலங்கள் (omega-6 fatty acids, ω−6 கொழுப்பு அமிலங்கள் அல்லது n −6 கொழுப்பு அமிலங்கள்) எனக் குறிக்கப்படுபவை நிறைவுறாக் கொழுப்பு அமிலங்களின் குடும்பமாகும். அவை அனைத்தும் n −6 இடத்தில் பொதுவான ஒரு இறுதி கார்பன்–கார்பன் இரட்டைப் பிணைப்பைக் கொண்டிருக்கும்; அதாவது கொழுப்பு அமிலத்தின் மீத்தைல் முனையிலிருந்து ஆறாம் பிணைப்பாகும்.  
ஒமேகா-6 கொழுப்பு அமிலம் மனித உடலில் அதிகமாக இருந்தால், இரத்தத்தின் ஒட்டும்தன்மை அதிகமாகிறது. இரத்தக்குழாய்கள் கடினமாகி அவற்றின் மீள்தன்மை குறைகிறது. இரத்த அணுக்களின் செல்சுவர்கள் கெட்டியாகி, நெகிழ்வுத்தன்மை குறைகிறது. இவை, மூளை மற்றும் இதயப் பகுதியில் உள்ள இரத்தக்குழாய்களில் அடைப்புகள் ஏற்பட காரணமாகின்றன.
# உடல் நலத்தகுதி

உடல் நலத்தகுதி என்பதை முழுநலம் என்று பொருள் கொள்ளலாம்.முழுநலம் உடல் உறுதியினால் மட்டும் வருவதல்ல. வேலை செய்யும் திறமை, தசைகளின் வலிமை, தசைகளின் திறன், மூட்டுக்களின் இயக்கம், மன அமைதி இவை அனைத்தும் சேர்ந்ததுதான் முழுநலம் எனப்படுகிறது.  
அன்றாட வேலைகளைச் செய்யும்போது சோர்வின்றி செய்வதற்கான திறன் இருத்தல் வேண்டும். சுவாச உறுப்புகளும், இதயமும் நன்றாக இயங்கும்போது இந்த திறன் அதிகரிக்கும். மூச்சு வாங்குதல், படபடப்பு, அதிக வியர்வை, மயக்கம் போன்ற அடையாளங்கள் வேலை செய்யும் முழுநலனுக்கு எதிரானவை.ஒரு தசை அல்லது பல தசைகள் இணைந்து வலிமையை வெளிப்படுத்தலாம். அசையாத பொருளின்மீது சக்தியை செலுத்துவது ஐசோமெட்ரிக் உறுதி என்றும் அசையும் பொருளின்மீது சக்தியை வெளிப்படுத்துவது ஐசோடோனிக் உறுதி என்றும் வகைப்படுத்தலாம்.  
நம் உடலின் எளிதான இயக்கங்களுக்கு மூட்டுகள் அவசியமானவை. மூட்டுக்களைச் சுற்றியுள்ள தசைகளின் உறுதியைப் பொறுத்து மூட்டுக்களின் அசைவுகள் அமைகின்றன. உடற்பயிற்சி மூலம் இந்த தசைகளுக்கு உரமேற்றலாம். உறுதியான உடலுக்கு ஈடாக அமைதியான மனம் அவசியம். எண்ணங்கள், உணர்ச்சிகள் இவையெல்லாம் கட்டுப்பாட்டில் இருத்தல் வேண்டும்.  
ஒரு தூண்டுதலுக்கு நம்முடைய உடல் எவ்வளவு வேகமாக, எவ்வளவு சக்தியுடன் வினைபுரிகிறது என்பதும் கூட முழுநலனின் ஒரு கூறுதான். நம்முடைய உடலின் முழுநலன் சிறுவயதில் குறைவாகவும், வாலிபத்தில் உச்சத்திலும், 60 வயதிற்குமேல் குறைவாகவும் இருக்கும். 10முதல் 14 வயதுகளில் முழுநலன் வேகமாக இருக்கும்.20 வயதுகளில் உறுதி இருக்கும்.30 முதல் 40 வயதுகளில் வேலைசெய்யும் திறன் உச்சத்தில் இருக்கும்.40 வயதுக்கு மேல் வேகம், உறுதி ஆகியவை குறையும்.  
ஆண்களுக்கு வேகமும், உறுதியும் அதிகம்.பெண்களுக்கு தொடர்ந்து வேலை செய்யும் திறன் அதிகம்.ஆண்களின் உடல் உறுதி பெண்களின் உடல் உறுதியைக் காட்டிலும் 30 முதல் 50 சதவீதம் அதிகமாக இருக்கும். நோய்களாலும், சரிவிகித உணவு இன்மையாலும், எடை குறைவுபடுவதாலும், எடை அதிகமாக இருப்பதாலும் முழுநலம் பாதிக்கப்படுகிறது. நிம்மதியான தூக்கம் உடல்திறனை அதிகமாக்குகிறது. தூக்கத்தினால் தசைகளின் திசுக்களில் தேங்கிவிட்ட கழிவுகள் நஞ்சுகள் வெளியேற்றப்படுகின்றன. பழுதுபட்ட திசுக்கள் புதுப்பிக்கப்படுகின்றன.
# மாதவிடாய் மிகைப்பு

மாதவிடாய் வழக்கத்தை விட அளவு அதிகரித்தும், அதிக நாட்களும் போனால் அதற்கு (Menorrhagia) என்று பெயர். இந்த போக்கு, நீர்த்தும் சிவந்தும், கட்டியாகவும், மாமிசம் கழுவிய நீர் போன்றும் அடர் சிவப்பாகவும் போகும். அதிக போக்குக்கான காரணங்கள் : கருப்பை அலர்ஜி, வேக்காடு, கருப்பைக் கட்டிகள், கருப்பைப் புற்று ஆகியவற்றால் ஏற்படுகின்றது. இந்த அதிகபோக்கு Menorrhagia 3 வகைப்படும்.  
1. Hyper Menorrhagia : வழக்கமான இடை வெளியில் வழக்கமான நாட்களில் அதிகமாக போதல்.  
2. Menorrhagia : வழக்கமான நாட்களில் அளவு அதிகரித்து அதிக நாட்களும் போகும்.  
3. Poly Menorrhagia: இது 21 நாட்களுக்குள் ஏற்பட்டு சுமார் 7 முதல் 14 நாட்கள் வரை போகும்
# டைசன் சுரப்பி

பொதுவாக வெட்டை நோய் (gonococcal infection) ஒருவனுக்கு சிறுநீர்த்தாரை, சிறுநீர்ப்பை போன்றவற்றைத் தாக்கி சிறுநீர்க்கடுப்பை உண்டாக்கும். ஆண்குறியின் “மலர்” பகுதியில், உடல் உறவுக்கு “பிசு பிசு” என எண்ணெய் மாதிரி திரவம் சுர்ந்து, உதவி புரியும் சுரப்பி ஒன்று உள்ளது. இதற்கு ‘டைசன் சுரப்பி’ என்று பெயர். இந்த டைசன் சுரப்பியை வெட்டை நோய்க் கிருமிகள் தாக்கி உள்ளே புகுந்து, சுழற்சியாக்கி, சீழ் வைத்து கட்டியாகி வேதனை கொடுக்க ஆரம்பித்து விட்டது. இந்தக் கட்டி ஆண்குறியின் முன்புறத் தோலிலும் முன்புறத்தோலை மடக்கி முகைப் பகுதியை பார்த்த போது, இழுமடி என்ற ஃபிரினம் பகுதியில் இருந்த கட்டி சீழ் வைத்து , வலி கொடுத்து, பின் அதுவாகவே உடைந்து சீழ் வெளியேறியது. இழுமடியில் இருந்த “சீழ் கட்டி” மறையவில்லை. வலி கொடுத்தது.
# டைசன் சுரப்பி

## பாலியல் நோய்கள்

- எய்ட்ஸ்
- சிபிலிசு
- கொணோறியா
- கிளமிடியா
- பாலுறுப்பு உண்ணிகள்
- பாலுறுப்பு ஹேர்பீஸ்
# சிறுநீர்த்தாரை அடைப்பு

வெட்டை நோய் கோனக்கால் கிருமிகள், சிறுநீர்த் தாரையில் உள்ள “ம்யூக்கஸ்” என்ற ‘சவ்வுப் பகுதியை’ தாக்கி அழற்சி ஏற்படுத்தி, அதைத் தடித்த கனமான இறுகிய குழயாக மாற்றி சிறுநீர்த்தாரையில் அடைப்பு உண்டாக்கிவிட்டது. இதனால் சிறுநீர் வரத்தடை ஏற்பட்டது. சிறுநீரும் கடுத்து, தீயாக எரிந்து வரும்.
# சிறுநீர்த்தாரை அடைப்பு

## பாலியல் நோய்கள்

- எய்ட்ஸ்
- சிபிலிசு
- கொணோறியா
- கிளமிடியா
- பாலுறுப்பு உண்ணிகள்
- பாலுறுப்பு ஹேர்பீஸ்
# அக்கிக் கொப்பளங்கள்

இந்த விஷ அக்கிப் புண்கள் ஹ்யூமன் சிம்ப்ளெக்ஸ் வைரஸ் என்ற நுண்கிருமியால் வருவதாகும். இந்த விஷக்கிருமிப் புண்களும், அவனது மலரின் அடிப்பாகத்தில் உயர்தளத்தின் வலது புறத்தில் கொத்துக் கொத்தாக கும்பலாக சிவந்த நிறத்துடன், அடித்தளம் இல்லாத புண்களாகத் தோன்றி சிரித்தன. இந்த மூன்று வியாதிகளும் அவனது பிறப்புறுப்பில் தோன்றி தொல்லை கொடுத்தன. அரை இடுக்குகளில் வலிக்காத, உறுதியான நகர்த்தக் கூடிய இரண்டு நெறிக்கட்டிகள், அரைப்பகுதி நிணக்கணுக்கள் வலது புறமும் இடது புறமும் இருந்தன.
# அக்கிக் கொப்பளங்கள்

## பாலியல் நோய்கள்

- எய்ட்ஸ்
- சிபிலிசு
- கொணோறியா
- கிளமிடியா
- பாலுறுப்பு உண்ணிகள்
- பாலுறுப்பு ஹேர்பீஸ்
# சி. ருத்ரைய்யா

**சி.ருத்ரைய்யா** (C. Rudhraiya, ஜூலை 25, 1947 - நவம்பர் 18, 2014) தமிழ்நாட்டைச் சேர்ந்த திரைப்பட இயக்குநர் ஆவார்.
# சி. ருத்ரைய்யா

## தொடக்க வாழ்க்கை

இன்றைய தமிழ்நாட்டின் சேலம் மாவட்டத்தில் உள்ள ஆத்தூர் நகரில் 25 ஜூலை 1947 அன்று சொக்கலிங்கத்தின் மகனாகப் பிறந்தார் ருத்ரைய்யா .
# சி. ருத்ரைய்யா

## பணி

திருச்சிராப்பள்ளி புனித சூசையப்பர் கல்லூரியில் இளங்கலை பொருளியல் பயின்றபின் சென்னை மாநகரின் தரமணி பகுதியில் உள்ள திரைப்படக் கல்லூரியில் திரைக்கதை எழுத்து மற்றும் இயக்கம் கற்றார்., அவர்களிடமிருந்து வழமையாக ரசிகர்கள் எதிர்பார்க்கும் அம்சங்களைக் கொண்டிராது, வேறுபட்ட, உளவியல் தொடர்பான கதையைமைப்பைக் கொண்டிருந்ததால் தோல்வியுற்றது. இருப்பினும், இன்றளவும், தமிழில் வெளிவந்த சிறந்த படங்களில் ஒன்றாகக் கொண்டாடப்படுகிறது.  
புதுமுகங்களை வைத்து 1980 ஆம் ஆண்டு சி.ருத்ரைய்யா இயக்கிய "கிராமத்து அத்தியாயம்" என்னும் திரைப்படமும் தோல்வியுற்றது. இதன் பிறகு அவரது படம் எதுவும் வெளிவரவில்லை. சில முயற்சிகள் துவக்கத்திலேயே தோல்வியுற்று விட்டன.
# சி. ருத்ரைய்யா

## மறைவு

ருத்ரைய்யா, 18 நவம்பர் 2014 அன்று தனது 68-ஆம் அகவையில் சென்னையில் காலமானார்.
# பிச்சிலெமு

**பிச்சிலெமு** (*Pichilemu*), என்பது தென்னமெரிக்க நாடான சிலியின் ஒரு நகரம் ஆகும். இது கர்தினால் கேரோ என்ற மாகாணத்தின் தலைநகரமும் ஆகும்.  
இந்நகரில் இருக்கும் கடற்கரை கடலலை சறுக்கு விளையாட்டுக்கு (*surfing*) உலகப் புகழ் பெற்றது. பிச்சிலெமு கடற்கரைச் சுற்றுலாவுக்கு சிறந்த நகரம்.
# பிச்சிலெமு

## மக்கள் பரம்பல்

2002 மக்கள் தொகைக் கணக்கெடுப்பின் படி இங்கு 12,392 பேர் வாழ்கின்றனர். இவர்களில் 6,440 பேர் (52.0%) ஆண்கள், 5,952 பேர் (48.0%) பெண்கள். இநகரின் பரப்பளவு 9.7 சதுர கி.மீ. 4.4% வீதமான மக்கள் வறுமைக்கோட்டின் கீழ் வாழ்கின்றனர்.
# அகல அலைவரிசை இணைய அணுகல்

**அகல அலைவரிசை இணைய அணுகல்** என்பது 56கே மோடம் உபகரணத்தைப் பயன்படுத்தி சுழற்று அணுக்கம் முறையில் இணையத்தளத்தில் தகவலை அதிகப்படியாக அணுகும் முறையாகும், இது **அகல அலைவரிசை** என்றும் குறிப்பிடப்படும்.  
56 கேபிட்/செ (ஒரு செகண்டுக்கான கிலோபிட்) என்ற வீதத்திற்கு (bitrate) குறைவாக உருக்கும் சுழற்று மோடம்கள் மற்றும் தொலைபேசி இணைப்பை முழுமையாக பயன்படுத்துவது-ஆதலால் அகல அலைவரிசை தொழில்நுட்பங்கள் இந்த வீதத்தை விட இரண்டு மடங்கு அதிகமான வீதத்தை தொலைபேசி பயன்பாட்டை ஊருபடுத்தாமல் அளிக்கிறது.  
குறைவான பட்டையகலங்கள் அகல அலைவரிசையில் பயன்படுத்தப்பட்ட போதிலும், 2006 ஆம் ஆண்டின் OECD அறிக்கையின் படி 64 கேபிட்/செக் முதல் 2.0 மெபிட்/செக் வரையிலான வீதங்கள் அகல அலைவரிசையில் பயன்படுத்தப்பட்டது.
256 கேபிட்/செக் அல்லது அதற்கு மேல் தகவல் பரிமாற்ற வீத பதிவிறக்கம் கொண்ட அகல அலைவரிசையை வரையறுப்பது என்பது குறிப்பிடத்தக்கது, அமெரிக்க ஒன்றியத்தின் ஒறுங்கிணைந்த தொடர்பியல் ஆணையம் (FCC) 2009 ஆம் ஆண்டின் படி "அடிப்படை அகல அலைவரிசை" தகவல் பரிமாற்ற வேகம் ஒரே திசையில் கீழ்நிலையில் (இணையத்திலிருந்து பயனரின் கணிப்பொறிக்கு) அல்லது எதிர்புற ஆற்றல் (பயனரின் கணிப்பொறியிலிருந்து இணையத்திற்கு) ஒரு விநாடிக்கு 768 கிலோபிட்ஸ் (Kbps), அல்லது ஒரு விநாடிக்கு 768,000 பிட்ஸ் என்று இருக்க வேண்டும் என்று வரையறுத்தது. சந்தை விரைவான சேவைகளை வெளிப்படுத்தும் போது, அகலக்கற்றை வரையறையின் இலக்குமட்டத்தை உயர்த்துவதற்கான போக்கும் உயர்கிறது.[3]  
தகவல் வீதங்கள் *பெருமளவு பதிவிறங்கள்* மூலமாக வரையறுக்கப்படுகிறது ஏனெனில் பலவகை நுகர்வோர் அகல அலைவரிசை தொழில்நுட்பங்களான ADSL போன்றவை சமச்சீரற்ற-பதிவிறக்கங்களை விட மெதுவான பெரும அளவு மேலேற்று தகவல் வீதத்தை அளிக்கிறது.  
அகல அலைவரிசை ஊடுருவல் பொருளாதாரச் சுட்டிக்காட்டியாக நடத்தப்படுகிறது.
# அகல அலைவரிசை இணைய அணுகல்

## தொழில்நுட்பம்

அகல அலைவரிசை சேவைகளுக்கான பொதுவான தொழினுட்பம் DSL மற்றும் கேபிள் மோடம் ஆகும். VDSL மற்றும் ஒளியியல் இழை போன்ற புதிய தொழில்நுட்பங்கள் தொலைபேசி மற்றும் கேபிள் இணைப்புகள் மூலம் தொடர்பை வாடிக்கையாளர்களுக்கு வழங்குகிறது. வளாகங்களுக்கு இழை அமைத்தல் மற்றும் இழைகளை தடை செய்தல் போன்ற திட்டங்கள் மூலம் ஒளியியல் இழை தொடர்பு தற்போது பயன்படுத்தப்பட்டு அதிக தூரங்களுக்கு தகவலை அகல அலைவரிசை இணைய அணுக்கம் மூலம் காப்பர் கம்பி தொழில்நுட்பத்தை விட அதிகமான செலவில் அனுப்புவதில் முக்கியப் பங்கு வகிக்கிறது.
சில பகுதிகளில் கேபிள் அல்லது ADSL மூலம் தகவல் அனுப்பப்படுவதில்லை, நிறுவனங்களில் கூட்டமைப்புகள் வை-ஃபை (Wi-Fi) வலையமைப்புகளை நிறுவத் தொடங்கியுள்ளன மேலும் சில நகரங்கள் மற்றும் பெருநகரங்களில் உள்ளூர் அரசு நகர வை-ஃபை (Wi-Fi) வலையமைப்புகளை நிறுவியுள்ளன. HSDPA மற்றும் EV-DO தொழில்நுட்பங்களை பயன்படுத்தி அலைபேசி மூலம் அகல அலைவரிசை அணுக்கத்தை வாடிக்கையாளர் பெறும் வசதி 2006 ஆம் ஆண்டு முதல் பல நாடுகளில் உள்ளது. அலைபேசி மற்றும் நகராமல் ஒரே இடத்தில் இருந்து அகல அலைவரிசையை பெறுவதற்கு வைமேக்ஸ் (WiMAX) என்ற புதிய தொழில்நுட்பம் பயன்படுத்தப்படுகிறது.
# அகல அலைவரிசை இணைய அணுகல்

## தொழில்நுட்பம்

### பல இணைப்பு மோடங்கள்

பல இணைப்பு தொழில்நுட்பம் மூலம் சுழற்று வீதத்தில் இரட்டை அளவு அதிகமாக பெறப்படுகிறது. இரண்டு மோடம்கள், இரண்டு தொலைபேசி இணைப்புகள், இரண்டு சுழற்று கணக்குகள் மற்றும் பல இணைப்புகளை ஆதரிக்கும் ISP அல்லது பயனர் பகுதியில் உள்ள சிறப்பு மென்பொருள் இவைகள் இருந்தால் போதும். ISDN, DSL மற்றும் மற்ற தொழில்நுட்பங்கள் வழக்கத்திலில் இருப்பதற்கு முன்பு இந்த எதிர்மறை பல்சேர்ப்பு மிகவும் பிரபலமாக சில பயனர்களின் பக்கத்தில் இருந்தது.  
டைமண்ட் மற்றும் மற்ற விற்பனையாளர்கள் இரட்டை தொலைபேசி தொடர் மோடம்களை இணைப்பு திறமையுடன் உருவாக்கின இந்த இரட்டை தொடர் மோடம்களில் செல்லும் தகவல் வீதம் 90 கிபிட்/செக் வீதத்தை விட அதிகமாக இருக்கும். இணையம் மற்றும் தொலைபேசி கட்டணம் சாதாரண சுழற்று முறை கட்டணத்தை போல இரண்டு மடங்கு அதிகமாக இருக்கும்.  
சுமை சமன்செய்வது என்பது இரண்டு இணைய இணைப்புகளை எடுத்து ஊட்டுகளை வலையமைப்பில் ஒரே ஒரு இரட்டை தரவு விகிதத்தில் இணைய தொடர்பில் வைக்கிறது. இரண்டு வேறுபட்ட இணைய சேவை நிறுவனங்களை தேர்ந்தெடுக்கும் போது சுமை சமன்செய்யும் வன்பொருள் குறைவான சுமைக் கொண்ட தொடர்பை எடுத்துக் கொள்கிறது அதாவது ஒரு தொடர்பு தோல்வியுற்றால் இரண்டாவது தொடர் தன்னிச்சையாக தொடங்கும்.
# அகல அலைவரிசை இணைய அணுகல்

## தொழில்நுட்பம்

### கம்பிவழி அண்மை வலை

இணையத்தி இணைக்கப்பட்டுள்ள இந்த முறை அகல அலைவரிசை இணைப்பு இணைய அணுக்கம் வேகமாக உள்ளது என்பதை சுட்டுகிறது. எனினும், அண்மை வலை வழங்கப்பட்டால் இணைய அணுக்கத்திற்கு 10, 100, அல்லது 1000 மெபிட்/செக் இணைப்பை வழங்குகிறது என்பது பொருள் அல்ல. கல்லூரி வளாகத்தில், எடுத்துக்காட்டாக 100 மெபிட்/செக் அண்மை வலை அணுக்கம் முழுமையாக இருந்தாலும், இணையதள அணுக்க பட்டையகலம் 4xT-1 தரவு வீதத்திற்கு (6 மெபிட்/செக்) இணையாக இருக்கும். அகல அலைவரிசை இணைப்பை கட்டிடத்திற்குள் நீங்கள் பங்கிட்டுக் கொள்கிறீர்கள் என்றால் கட்டிடத்தில் குறிப்பிட்ட காலத்திற்குரிய இந்த இணைப்பு பயனாளிகளின் தரவு விகிதத்தை கட்டுப்படுத்தும்.  
சில பகுதிகளில் முழுமையான அணமை வலை அகல அலைவரிசை அணுக்கம் உபயோகத்தில் உள்ளது. இந்த நிலை POP அல்லது தரவு மையத்தில் இருக்கும் வீடுகள் அல்லது வணிக நிலையங்களில் இருக்காது. அண்மை வலை இணைய அணுக்கம் அளிக்கப்படும் போது, இது இழை ஒளியியல் அல்லது காப்பர் முறுக்கிணை கம்பிகளாக இருந்தால் பட்டையகலம் அண்மை வலை தரவு விகிதமான 10 ஜிபிட்/செக் வரை பெற இயலும். இதற்காக எந்த ஒரு வன்பொருளும் தேவை இல்லை, இது அண்மை வலையின் சிறப்புக் கூறாகும். குறைந்தளவு உள்மறையை அணமை வலைக் கொண்டுள்ளது.
# அகல அலைவரிசை இணைய அணுகல்

## தொழில்நுட்பம்

### நாட்டுப்புறம் சார்ந்த அகல அலைவரிசை

விவசாயிகள், கால்நடை வளர்ப்பவர், மற்றும் சிறிய நகரங்களைக் கொண்ட குறைந்த மக்கட்தொகை பெருக்கம் கொண்ட பகுதிகளில் உள்ள வாடிக்கையாளருக்கு அகல அலைவரிசை சேவையை அளிப்பது மிகவும் சவாலான ஒன்றாகும். நகர் பகுதிகளில் மக்கட்தொகைப் பெருக்கம் அதிகமாக உள்ள இடங்களில் இணைய சேவைகளை வழங்குபவர்கள் இணைப்புகளை இணைப்பது எளிது, ஆனால் நாட்டுப்புறம் சார்ந்த பகுதிகளில் உள்ள வாடிக்கையாளருக்காக விலை உயர்ந்த கருவிகளை இணைக்க வேண்டும்.  
நாட்டுப்புறங்களில் அகல அலைவரிசை இணைப்பை அளிப்பதற்கு நிறைய வழிகள் உள்ளன இருந்தாலும் இவை ஒவ்வொன்றும் அதற்கான குறைகள் மற்றும் கட்டுப்பாடுகளைக் கொண்டுள்ளன. சில விருப்பத் தேர்வுகள் மற்றவற்றை விட சிறப்பாக இருக்கலாம், ஆனால் அந்த உள்ளூர் தொலைபேசி நிறுவனம் நாட்டுப்புற தொழில்நுட்பத்தை எவ்வாறு மேம்படுத்துகிறது என்பதைப் பொறுத்து உள்ளது.  
நாட்டுப்புறப் பகுதிகளில் அகல அலைவரிசை சேவையை வழங்குவதில் கம்பியில்லா இணைய சேவை வழங்குபவர் (WISPs) மிகவும் பிரபலமாக உள்ளது. குன்றுகள் மற்றும் அதிகமான பரந்த இடங்களைக் கொண்ட பகுதிகளில் இந்த தொழில்நுட்பத்திற்கு தேவையான இணைப்பு தடுத்து நிறுத்தப்படுகிறது. எனினும் டெல்கோலா திட்டத்தில் ஸ்காட்லாந்தின் உட்பகுதியில் உள்ள ஒரு விமான ஒட்டுனர் கம்பியில்லா இணைப்பு எங்கும் செயல்படக் கூடியது என்பதை விளக்கிக் காட்டினார். கம்பியுடன் இணைக்கப்பட்டுள்ள இணைப்புகளுடன் ஒப்பிடும் போது கம்பியில்லா இணைப்புகளில் பாதுகாப்பு குறைபாடுகள் உள்ளன ( சக்தி வாய்ந்த பாதுகாப்பு ஒழுங்கு முறைகள் பயன்படுத்தாத போது); இணைய வேகம் என்பது குறைவாகவே இருக்கும் (2-50 முறை குறைவு); மற்ற கம்பியில்லா கருவிகளின் குறுக்கீடு மற்றும் இடங்களில் உள்ள காலநிலை காரணமாக வலையமைப்பு குறைந்த அளவு நிலைப்புத் தன்மையுடன் இருக்கும்.Al
# அகல அலைவரிசை இணைய அணுகல்

## தொழில்நுட்பம்

### அலைபேசி அகல அலைவரிசை

அலைபேசி கோபுரங்கள் அதிகமாக காணப்படுகின்றன மேலும் அலைபேசி வலையமைப்பு மூன்றாவது தலைமுறை தொழில்நுட்பத்திற்கு (3ஜி) மாறியுள்ளது; EVDO, HSDPA, மற்றும் UMTS போன்ற தொழில்நுடபங்களைப் பயன்படுத்தி தரவுகளை அதிகமாக ஆதரிக்க கூடியவை.  
இவைகள் அலைபேசியுடன் கார்ட்பஸ் (Cardbus), எக்ஸ்பிரஸ்கார்ட் (ExpressCard) அல்லது யூஎஸ்பி செல்லுலார் மோடம் (USB cellular modems), அல்லது செல்லுலார் ப்ராண்ட்பேண்ட் ரூட்டர் (cellular broadband router) ஆகியவற்றின் மூலம் இணையதளத்தில் அகல அலைவரிசையை ஒரே ஒரு அலைபேசி இணைப்பு மூலம் பல கணினிகளுடன் தொடர்பு ஏற்படுத்தி அணுகுவதற்கு உதவி புரிகின்றன.
# அகல அலைவரிசை இணைய அணுகல்

## தொழில்நுட்பம்

### மின் தொடர் இணையதளம்

இது ஒரு புதிய சேவை தற்போதும் ஆரம்ப நிலையில் உள்ளது அதிக- மின்னழுத்தம் கொண்ட தரமான மின் தொடர்கள் மூலம் அகல அலைவரிசை இணையதள தரவை அனுப்புகிறது. எனினும் இந்த் அமைப்பு குறிப்பிட்ட சிக்கலான விளைவுகளைக் கொண்டது, முதலாவது மின் தொடர்கள் பெரும்பாலும் இரைச்சல் கொண்ட சூழ்நிலையில் இருப்பவை. ஒவ்வொரு முறை கருவி இயக்கப்படும் போது அல்லது நிறுத்தப்படும் போது தொடரில் ஒரு வெடிப்பொலி அல்லது ஒலியை ஏற்படுத்துகிறது. சக்தியை- சேமிக்கும் கருவிகளும் அடிக்கடி இரைச்சலான ஒத்திசைகளை தொடரில் ஏற்படுத்துகிறது. இந்த் அமைப்பானது இந்த இயற்கை சிக்கல்களை சமாளிக்கும் விதம் அல்லது இவற்றைச் சுற்றி வேலை செய்யும் வித்தத்தில் வடிவமைக்கப்பட வேண்டும்.  
மின் தொடர் வழியாக அகல அலைவரிசை மின் தொடர் தொடர்பாடல் என்று அறியப்படும் நிலை அமெரிக்க ஒன்றியத்தை விட ஐரோப்பாவில் அதிகமாக மேம்பாடு அடைந்துள்ளது
மின் தொடர் வடிவமைப்பு திட்டங்களில் உள்ள வரலாறு சார்ந்த வேறுபாடு. மின்சாரத்தை எடுத்துச் செல்லும் அனைத்து கம்பிகளும் மின்திறனை அதிக மின்னழுத்தத்தில் தொடர்பு குறைபாடுகளை குறைக்கிறது, பிறகு வாடிக்கையாளர்கள் பயன்படுத்தும் மின்னழுத்த மாற்றுக் கருவி மின்னழுத்தத்தைக் குறைக்கிறது. BPL குறியீடுகள் மின்னழுத்த மாற்றுக் கருவி மூலம் செல்லவில்லை என்றால் மின்னழுத்த மாற்றுக் கருவியுடன் திருப்பிச் செய்வி கருவிகள் இணைக்கப்பட வேண்டும். ஒற்றை வீட்டிற்காக சிறிய மின்னழுத்த மாற்றுக் கருவியைக் கொண்ட கம்பங்கள் அமெரிக்க ஒன்றியத்தில் பொதுவாக உள்ளன. ஐரோப்பாவில் பெரிய மின்னழுத்த மாற்றுக் கருவிகள் 10 அல்லது 100 வீடுகளுக்கு சேவை வழங்கும் விதத்தில் உள்ளன. மின்சாரத்தை வாடிக்கையாளருக்கு வழங்குவதற்காக, திட்டத்திலும் சிறிது மாற்றம் செய்யப்பட்டுள்ளது ஆனால் ஐரோப்பாவின் ஒரு நகரத்திற்கு மின்சாரம் வழங்குவதற்காக தேவைப்படும் செலுத்திகளை விட BPL ஐ மின்சார கம்பிகள் வழியாக அமெரிக்க ஒன்றியத்திற்கு செலுத்துவதற்கு அதிகப்படியான பரும அளவு கொண்டு செலுத்திகள் தேவைப்படும்.  
இரண்டு முக்கிய சிக்கல் குறி வலிமை மற்றும் இயக்க அதிர்வெண். இந்த அமைப்பானது 10 முதல் 30&nbsp;MHz அளவிலான அதிர்வெண்களை உபயோகிக்கும் என்று எதிர் பார்க்கப்படுகிறது, மேலும் இவைகள் பல ஆண்டுகளாக உரிமம் பெற்ற கலை தொடர்பான ரேடியோ இயக்குபவர், சர்வதேச அளவில் சிற்றலைகளை பரப்புபவர் மற்றும் பலதரப்பட்ட தொடர்பு அமைப்புகள் (இராணுவம், விமானம் ஓட்டுதல் போன்றவைகள்) ஆகியோர்களால் பயன்படுத்தப்பட்டு வருகிறது. மின்சார கம்பிகள் பாதுகாப்புகவசம் இல்லாமல் இருக்கும் மேலும் தாங்கள் அனுப்பும் குறிகளை மீண்டும் அனுப்பும் கருவியாக செயல்படும், மற்றும் தொடர்பு நிலைக்காக பயன்படுத்தப்படும் 10 முதல் 30&nbsp;MHz சிற்றலைகள் முழுவதையும் அழிக்ககூடிய திறன் உடையது, மேலும் பயனருக்கு பாதுகாப்பு அளிக்ககூடியது.
# அகல அலைவரிசை இணைய அணுகல்

## தொழில்நுட்பம்

### கம்பியில்லா ஐ.எஸ்.பி (ISP)

இது தற்போதைய குறைந்த மதிப்புள்ள 802.11 வை-பை (Wi-Fi) ரேடியோ அமைப்புகளை பயனபடுத்தி நீண்ட தொலைவு மற்றும் அதிக தூரங்களில் உள்ள இடங்களை இணைப்பதற்கு பயன்படுத்தப்படுகிறது, ஆனால் வேறு சில திறன் வாய்ந்த ரேடியோ தொடர்பு அமைப்புகளும் பயனபடுத்தலாம்.  
100-150 மீட்டர் (300-500 அடி) வரையிலான இடங்களில் ஒரே திசையில் சேவை அளிப்பதற்கு 802.11b க்கு உரிமம் வழங்கப்பட்டுள்ளது. பல மைல்கள் தூரத்தில் உள்ள இடங்களிலிருந்து யாகி அலைக்கம்பத்துடன் குறுகிய குறியை கீழ்நோக்கி அனுப்புவதில் இவைகள் நம்பிக்கையுடன் உள்ளன, எனினும் அதிகமான மலைப்பகுதிகள் மற்றும் குன்றுகளில் தொடர்பை இவற்றின் இடத்தைப் பொறுத்த தேவைகள் தடுத்து நிறுத்துகிறது. கம்பியுடன் இணைக்கப்பட்ட தொடர்புகளுடன் ஒப்பிடும் போது பாதுகாப்பு சிக்கல்கள் உள்ளன (வலிமையான பாதுகாப்பு ஒழுங்கு முறைகள் பயன்படுத்தாத வரை); வேகங்கள் குறைவாக இருக்கும் (2-50 குறைவு); மேலும் மற்ற கம்பியில்லா கருவிகள் மற்றும் வலையமைப்புகளின் இடையூறுகள், மோசமான வானிலை மற்றும் இணைப்புகளின் சிக்கல் காரணமாக வலையமைப்பு நிலையாக இருக்காது.  
நாட்டுப்புறம் சார்ந்த இடங்களில் கம்பியில்லா-ISP இணைப்புகள் வணிகரீதியாக இயல்புடன் இருக்காது மேலும் இவைகளுக்கு என்று தனியாக வானொலி கம்பங்கள் மற்றும் தூண்கள், விவசாய சேமிப்பு குழிகள், பெரிய மரங்கள் அல்லது எங்கெல்லாம் உயரமான பொருட்கள் உள்ளனவோ அங்கு கோபுரங்களை அமைத்து அமைப்புகளை உருவாக்க வேண்டும். இந்த சேவையை வழங்குவதற்காக குறிப்பிட்ட நிறுவனங்கள் உள்ளன. அமெரிக்க ஒன்றியத்தில் கம்பியில்லா இணையதள அணுக்கும் வழங்குபவர் பற்றிய வரைபடம் WISPS இல் உள்ளது.
# அகல அலைவரிசை இணைய அணுகல்

## தொழில்நுட்பம்

### வேர்ல்ட்ஸ்பேஸ்

வேர்ல்ட்ஸ்பேஸ் என்பது வாஷிங்டன் டி.சி யை மையமாகக் கொண்டு இயங்கி வரும் டிஜிட்டல் துணைக்கோள் வானொலி வலையமைப்பாகும். இது துணைக்கோளின் மூலம் ஆசியா மற்றும் ஐரோப்பா மற்றும் ஆப்ரிக்காவின் பகுதிகளை இணைக்கிறது. டிஜிட்டல் ஆடியோவுடன் சேர்த்து, துணைக்கோளிலிருந்து அகல அலைவரிசை டிஜிட்டல் தரவு செலுத்துதல்களை (150 கிலோபிட்/செகண்ட்) ஒரே வழியில் பயனர்கள் பெற இயலும்.  
நன்மைகள்:
1. டிஜிட்டல் ரேடியோ பெறும் கருவி மற்றும் தரவு பெறும் கருவி போன்றவற்றை உள்ளடக்கிய குறைந்த மதிப்புள்ள (அமெரிக்க டாலர் 100) பெறும் கருவி. இணையதளத்திலிருந்து வலைத்தளம்/கோப்புகளை செலுத்துவதற்கு இந்த தொழில்நுட்பம் பயன்படுத்தப்படுகிறது.
1. ஆசியா மற்றும் ஆப்ரிக்காவின் தொலைவான இடங்களிலிருந்து கூட அணுகும் முறை.  
தீமைகள்:
1. ஒரு வழியில் தரவு செலுத்துதல்.
1. தகவல் பாதுகாப்பு/பாதுகாப்பு.
# அகல அலைவரிசை இணைய அணுகல்

## அமெரிக்க ஒன்றியத்தில் விலை குறித்தல்

அமெரிக்க ஒன்றியத்தின் இணையதள சேவைகள் வழங்குபவர்கள் மணி நேர கட்டணங்கள் இல்லாமல் "அதிகநேரம் பயன்படுத்துதல்" அல்லது ஒரே விலை மாதிரியில் வாடிக்கையாளர் பயன்படுத்திய பிட்வீதம் அடிப்படையில் கட்டணங்களை பெறுகின்றனர். வீடியோ தேவைகள் மற்றும் சமமானவர் கோப்பு பங்கிடல் ஆகியவற்றின் தேவைகள் அதிகமாக இருப்பதினால் வாடிக்கையாளர்களின் எண்ணிக்கை அதிகமாக இருப்பதுடன், பட்டையகல பயன்பாட்டு செய்நிரல்களின் பயன்பாடும் அதிகமாகியுள்ளது.  
வரம்புக்குட்பட்ட பட்டையகலங்களைக் கொண்ட ISP நிறுவனங்களிடம் ஒரே விலை முறையானது தொடர்ந்து இருக்க இயலாது ஏனெனில் பட்டையகலங்களுக்கான தேவைகள் அதிகரித்தால் இந்த நிறுவனங்கள் ஒரே விலை முறையை பின்பற்ற இயலாது. நிலையான தொகை என்பது பட்டையகல சேவை வழங்குவதில் 80-90% என்பதைக் குறிக்கிறது, மேலும் பல ISP நிறுவனங்கள் தங்களின் தொகையை இரகசியமாக வைத்துள்ளனர் எனினும் ஒரு ஜிகாபைட் பயன்பாட்டிற்கான முழுத் தொகை $0.10 (ஜனவரி 2008) என்று கணக்கிடப்பட்டுள்ளது. தங்களின் முழுமையான பட்டையகலத்தில் 50% பயன்பாட்டை 5% பயனர்கள் பயன்படுத்துவதாக ISP நிறுவனங்கள் தற்போது கணக்கிட்டுள்ளன. பட்டையகலத்தை-அதிகமாக பயன்படுத்தும் இந்த பயனர்கள் வலையமைப்பின் வேகத்தை குறைப்பதில்லை, பல ISP நிறுவனங்கள் தங்களது பட்டையகல ஒதுக்கீட்டை உச்சகட்டம் மற்றும் உச்சகட்டம் இல்லாத நிலை என்று பிரித்து தங்களது பயனர்கள் இரவு நேரங்களில் அதிகப்படியான கோப்புகளை பதிவிறக்கம் செய்யுமாறு ஊக்கப்படுத்துகின்றன.  
கூடுதல் பட்டையகல சேவைகளை வழங்குவதற்காக தற்போதைய பட்டையகல கட்டமைப்பு தொகைகளை மாற்றாமல் கூடுதலாக தொகை வசூலிக்காமல் வழங்குகின்றன, பயனர்கள் தற்போது பயன்படுத்தும் பட்டையகலங்களை கண்டறிவதற்காக புதிய முறைகளை இணையதள சேவை வழங்குபவர்கள் கண்டறிந்துள்ளனர். இது அமெரிக்க ஒன்றியத்தில் அகல அலைவரிசை கட்டமைப்பில் பின்தங்குகிற நிலையாக இருந்தது, எகனாமிக் பாலிசி இன்ஸ்டியூட்டைப் பொறுத்த வரை: "அகல அலைவரிசையில் புதிய தொழில்நுட்பங்களை கொண்டு வருவதில் அமெரிக்க ஒன்றியம் மற்ற நாடுகளுக்கு பின்னால் உள்ளதாக கருதப்படுகிறது."  
சில ISP நிறுவனங்கள் பயன்பாடு சார்ந்து விலைகளை நிர்ணயிக்கும் முறையை தொடங்கியுள்ளன, டெக்ஸாஸ், பியாமண்ட் என்ற இடத்தில் மேற்கொள்ளப்பட்ட டைம் வார்னர் சோதனையைப் போல. பயன்பாடு சார்ந்து விலை நிர்ணயிக்கும் முறையை ரோசெஸ்டர், நியூ யார்க் பகுதிகளில் மேற்கொள்ளப்பட்ட முயற்சிகள் பொது மக்கள் எதிர்ப்பின் காரணமாக முழுவது கைவிடப்பட்டது. பெல் கனடா நிறுவனம் பட்டையகல மூடியை வாடிக்கையாளர்கள் மீது சுமற்றியது.  
இணையத்தள வழங்குபவர்களை தேர்ந்தெடுக்கும் போது DSL மற்றும் கம்பி இணைப்பு இணையதள சேவைகளுக்கு இடையே உள்ள வேறுபாட்டை திட்ட நிலையிலே முடிவு செய்து தேர்ந்தெடுக்க வேண்டும். இதன் மூலம் தாங்கள் பயனபடுத்தாத பட்டையகலங்களுக்கு வாடிக்கையாளர்கள் அதிகமான தொகை செலுத்தா வண்ணம் உறுதிப்படுத்த இயலும்.
# அகல அலைவரிசை இணைய அணுகல்

## உலகளாவிய அகல அலைவரிசை

டிஜிட்டல் பங்கிடுதல் முறையில் பொருளாதார மேம்பாடு மற்றும் குறைத்தல் முறைக்காக உலகம் முழுவதும் சர்வதேச அகல அலைவரிசை திட்டங்கள் கொண்டுவரப்பட்டு அகல அலைவரிசை இணைப்பு எளிமையாக கிடைக்கும் வண்ணம் துணைபுரிகிறது
# ஆலிவர் ட்விஸ்ட்

***ஆலிவர் ட்விஸ்ட்; அல்லது பாரிஷ் பாய்'ஸ் பிராகிரஸ்* ** (பொதுவாக ***ஆலிவர் ட்விஸ்ட்* ** என்றே அறியப்படுகிறது) (1838) என்பது சார்லஸ் டிக்கென்ஸின் இரண்டாவது நாவலாகும். ஆதரவற்றவர்கள் இல்லத்தில் இருந்து தப்பித்து லண்டனில் உள்ள ஒரு சேப்படித் திருடர்களின் கூட்டத்தை சந்திக்கும் சிறுவன் ஆலிவர் ட்விஸ்ட் பற்றிய கதையை இந்நாவல் கூறுகிறது. இந்த நாவல் டிக்கென்ஸின் பணிகளில் மிகவும் சிறப்பான ஒன்றாகக் கருதப்படுகிறது. மேலும் இந்த நாவல் ஏராளமான திரைப்படம் மற்றும் தொலைக்காட்சித் தழுவல்களுக்கும் மூலமாகவும் இருந்துள்ளது.
# ஆலிவர் ட்விஸ்ட்

## பின்னணி

*ஆலிவர் ட்விஸ்ட்* என்பது குற்றவாளிகளையும் அவர்களது இழிவான வாழ்வுகளையும் சாதாரணமாக சித்தரிக்கும் டிக்கென்ஸின் குறிப்பிடத்தக்க நாவலாகும். லண்டனில் உள்ள பல ஆதரவற்ற-குழந்தைகள் சந்திக்கும் கொடூர சம்பவங்களை இந்த புத்தகம் விளக்கியதுடன் "லண்டன் ஆதரவற்றவர்களின் நெருக்கடி" என அறியப்பட்டு சர்வதேச அளவில் இத்தகைய சிறுவர்களைப் பற்றிய கவலையை அதிகரித்தது. டிக்கென்ஸின் காலத்தில் லண்டனில் உள்ள ஆதரவற்றக் குழந்தைகளைப் பற்றிய அதிர்ச்சியூட்டும் நிகழ்வாக இது இருந்தது. இந்தப் புத்தகத்தின் துணைத் தலைப்பான *த பாரிஷ் பாய்'ஸ் பிராகிரஸ்* ஆனது பன்யானின் *த பில்கிரிம்'ஸ் பிராகிரஸை*யும், வில்லியம் ஹோகர்த் மூலமான 18வது-நூற்றாண்டு கேலிச் தொடர்களான "எ ரேக்'ஸ் பிராகிரஸ்" மற்றும் "எ ஹார்லோட்'ஸ் பிராகிரஸை" மறைமுகமாய் குறிப்பிட்டது.  
சமுதாய நாவலுக்கான ஆரம்பகால உதாரணமான இப்புத்தகம், ஏழை மக்கள் ஆதரவற்றவர்கள் இல்லங்கள்/ஏழைகள் விடுதிகளில் பணிபுரிய வேண்டும் என்பதை வலியுறுத்தும் வறியர் சட்டம், குழந்தைத் தொழிலாளர்கள் மற்றும் குழந்தைகளைக் குற்றவாளிகளாக பணியமர்த்துதல் உள்ளிட்ட பல்வேறு சமகால கொடுமைகளை நோக்கி பொதுமக்களின் கவனத்தை ஈர்த்தது. கிண்டல் மற்றும் இருண்ட மனநிலை ஆகியவற்றைக் கொண்டு நாவலின் முக்கியமான கருப்பொருள்கள் சுற்றுவதைக் கொண்டு அக்காலத்தின் வெளிவேடங்களை டிக்கென்ஸ் கேலி செய்கிறார். இந்நாவலானது 1830களில் பெரிதும் வாசிக்கப்பட்ட, பருத்தி ஆலையில் குழந்தைத் தொழிலாளராக கடுந்துன்பம் அனுபவித்த ஆதரவற்றவரான ராபர்ட் பிலின்சோவின் கதையைத் தாக்கமாகக் கொண்டிருக்கலாம். டிக்கென்ஸ் தனது இளமைப் பருவத்தின் ஆரம்ப காலங்களில் குழந்தைத் தொழிலாளராக இருந்து கொடுமைகளை அனுபவித்ததும் கண்டிப்பாக இந்த நாவல் உருவானதற்கு ஒரு காரணம் ஆகும்.  
பல திரைப்படங்கள் மற்றும் தொலைக்காட்சித் தொடர்களில் *ஆலிவர் ட்விஸ்ட்* டின் தழுவல்கள் இருந்தன. இந்நாவலைத் தழுவிய பல அகாடமி விருது பெற்ற *ஆலிவர்!* திரைப்படம், மிகவும் வெற்றிகரமான இசை நாடகத்திற்கு அடிப்படையாக இருந்தது.
# ஆலிவர் ட்விஸ்ட்

## பதிப்புக்கள்

இப்புத்தகம் துவக்கத்தில் ஒரு மாதாந்திரத் தொடராக *பென்ட்லெ'ஸ் மிஸ்செலனி* யில் (Bentley's Miscellany) வெளியானது. இது 1837 ஆம் ஆண்டு பிப்ரவரி மாதம் தொடங்கி 1839 ஆம் ஆண்டு ஏப்ரல் மாதம் வரை இத்தொடர் வெளியானது. இது டிக்கென்ஸின் *த மட்ஃபோக் பேப்பர்ஸ்* தொடரின் பகுதியாக வடிவமைக்கவே திட்டமிடப்பட்டிருந்தது. 1846 ஆம் ஆண்டு வரை தனிப்பட்ட மாதாந்திரத் தொடராக இது வெளிவரவில்லை. ஒவ்வொரு மாதமும் இதன் வெளியீட்டை விளக்கும் பொருட்டு ஒரு எஃகு சித்திரத்தை ஜார்த் குருக்ஷன்க் வழங்கினார். இந்தத் தொடர் நிறைவு பெறுதற்கு ஆறு மாதங்களுக்கு முன்பே இதன் முதல் நாவல் வடிவம் வெளியாகியது. *பென்ட்லே'ஸ் மிஸ்செலனி* யின் உரிமையாளர் ரிச்சர்டு பென்ட்லே அவர்களால் நூலாசிரியரின் புனைப்பெயரான "போஸ்" என்ற புனைப்பெயரின் கீழ் இது மூன்று தொகுதிகள் வெளியிடப்பட்டன். இது குருக்ஷன்க் உருவாக்கிய 24 எஃகினால் பொறிக்கப்பட்ட தகடுகளைக் கொண்டது.
# ஆலிவர் ட்விஸ்ட்

## கதைச் சுருக்கம்

### மர்மம்

இடைப்பட்ட நேரத்தில் மோன்க்ஸ் என்ற ஒரு புதிரான மனிதன் ஃபாகினிடம் வந்து ஆலிவரின் மதிப்பை அழிக்கும்படிக் கூறினார். ஆலிவரைக் குற்றவாளியாக மாற்றுவதில் ஃபாகின் தோல்வியுற்றதை மோன்க்ஸ் பழிந்துரைத்தார். ஆலிவர் அவரது கடந்து காலத்தைப் பற்றி அறிந்துகொள்ளக்கூடாது என இருவரும் திட்டம் தீட்டினர். சிலவிசயங்களில் மோன்க்ஸ் ஆலிவரைப் போன்றே நடந்து கொண்டார். ஆனால் அந்த மர்மம் தற்போது குறிப்பிடப்படவில்லை.  
இக்கதை ஆலிவரின் பிறந்த நகரத்திற்கு மீண்டும் செல்கையில், ஆதரவற்றவர்கள் இல்லத்தின் வளமிக்க கார்னே என்பவரை பம்பில் திருமணம் செய்து கொண்டிருந்தார். அவரது மகிழ்ச்சியற்ற திருமண வாழ்க்கையில் நிலையான விவாதங்களையே அவர் கண்டிருந்தார். அதைப் போன்ற ஒரு விவாதத்திற்குப் பிறகு பம்பிள் ஒரு பொது விடுதிக்குச் சென்றார். அங்கு அவர் ஆலிவர் ட்விஸ்டைப் பற்றித் தகவல் கொடுத்த மோன்க்ஸ் என்பவரைக் கண்டார். பின்னர் அவர்கள் இருவரும் ஆலிவரின் தாயாருக்கு சொந்தமான பதக்கத்தையும் மோதிரத்தையும் எடுத்துக் கொண்டு அவற்றை அருகில் உள்ள ஒரு நதியில் எறிந்தனர். ஆலிவரை அழிப்பதன் ஒரு பகுதியாக இதையும் ஃபாகினிடம் மோன்க்ஸ் இதைப் பற்றிக் கூறிக் கொண்டிருந்தார். ஆனால் நான்சி அவர்களின் உரையாடல்களைக் கேட்டுக் கொண்டிருப்பதையும் அதை ஆலிவரிடம் அன்புகாட்டுபவர்களிடம் கூறப்போவதையும் அவர்கள் அறிந்திருக்கவில்லை.  
இச்சமயம் ஆலிவரைக் கடத்துவதில் வெட்கம் கொண்ட நான்சி அச்சிறுவனின் பாதுகாப்பில் பயம் கொண்டு ரோஸ் மேலி மற்றும் புரோன்லோவிடம் சென்று அவர்களை எச்சரித்தார். ஆலிவரை பிடிப்பதற்காக மோன்க்ஸும் ஃபாகினும் வருவார்கள் என்பதை அவர் அறிந்திருந்தார். மேலும் ஆலிவரிடம் அன்பு காட்டுபவர்களிடம் ஒரு இரகசிய சந்திப்பிலும் அவர்கள் ஈடுபட்டனர். அதைப் போன்ற ஒரு சந்திப்பில் இருந்து வெளியேற நான்சி முயற்சிக்கையில் அவர் எங்கு செல்கிறார் என்பதைத் தெளிவாகக் கூறாததால் சிக்ஸ் அவர் வெளியே செல்வதைத் தடை செய்தார். ஆனால் நான்சியிடம் ஏதோ மர்மம் இருப்பதையும் அதைக் கண்டுபிடிக்க வேண்டும் எனவும் ஃபாகின் உணர்ந்தார்.  
இதற்கிடையில் சோவர்பெரியிடம் இருந்து பணத்தைத் திருடிக் கொண்டு நோஹ் க்ளேபோல் லண்டனுக்கு வந்தார். சார்லோட் அவருக்குத் துணையாக வந்தார். இருவரும் தற்போது உறவு கொண்டிருந்தனர். பாதுகாப்பிற்காக "மோரிஸ் போல்டர்" என்ற பெயருடன் அவர் ஃபாகினின் குழுவில் இணைந்தார். ஃபாகினுடன் நோஹ் தங்கியிருக்கும் போது ஏய்ப்பதில் கலைஞர் ஒரு திருடப்பட்ட வெள்ளி மூக்கு டப்பாவுடன் பிடிபட்டார். அவர் குற்றவாளி எனத் தீர்ப்பளிக்கப்பட்டு (மிகவும் வேடிக்கையான நீதிமன்ற காட்சி) ஆஸ்திரேலியாவிற்கு அவரைக் கொண்டு செல்ல உத்திரவிடப்பட்டது. பின்னர் நான்சியை (உளவறிய) "ஏமாற்றுவதற்கு" ஃபாகினால் அனுப்பப்பட்ட நோஹ் அவளது இரகசியத்தை அறிகிறார்: ரோஸ் மற்றும் புரோன்லோவை நான்சி இரகசியமாக சந்தித்து ஃபாகின் மற்றும் மோன்க்ஸிடம் இருந்து ஆலிவரை எவ்வாறு காப்பாற்றுவது என விவாதித்தார். ஃபாகின் கோபமுடன் இந்த தகவலை சிக்ஸிடம் தெரிவித்தார். இக்கதையில் திருப்பு முனையாக நான்சி அவனைப் பற்றிக் கூறியது இருந்தது (உண்மையில் நான்சி சிக்ஸின் மிருகத்தனமான பாத்திரத்தை காதலித்ததன் விளைவாக அதை மறைத்திருந்தார்). நான்சியை துரோகியாகக் கருதி சிக்ஸ் அவளை மிகவும் சினத்துடன் அடிக்கிறார். அவ்வாறு கோபமுடன் செயல்படுகையில் சிக்ஸ் தவறுதலாக அவராகவே தூக்கில் மாட்டிக் கொண்டு கொலையாகிறார்.
# ஆலிவர் ட்விஸ்ட்

## கதைச் சுருக்கம்

### முடிவு

மோன்க்ஸ் அவரது இரகசியத்தை வெளிப்படுத்துமாறு புரோன்லோ (ஆலிவரின் தந்தையின் முன்னாள் நண்பர்) கட்டாயப்படுத்துகிறார்: மோன்க்ஸின் உண்மையான பெயர் எட்வர்டு லீஃபோர்டு என்றும் அவர் ஆலிவரின் தந்தைவழியில் சகோதரர் ஆகிறார் என்றும் அவர் முறைப்படி திருமணம் செய்து கொண்ட அன்பற்றவர்களுக்குப் பிறந்தவர் என்பதும் தெரிய வருகிறது. ஆலிவரின் தாயார் ஏஜென்ஸும், தந்தையும் உண்மையாகக் காதலித்தனர். புரோன்லோ ஆலிவரின் தாயாருடைய புகைப்படத்தை வைத்திருந்தார். ஆலிவரின் முகத்திற்கும் அந்த புகைப்படத்தில் உள்ளவருக்கும் இடையில் ஒற்றுமை இருப்பதை உணர்ந்து அதைப் பற்றிய விசாரணையில் புரோன்லோ ஈடுபடத் தொடங்குகிறார். மோன்க்ஸ் அவரது தந்தையின் குழந்தையைக் கண்டுபிடிப்பதற்காக பல ஆண்டுகள் செலவழித்திருந்தார். அவரின் மேல் அன்பு செலுத்த அல்ல. அவரைக் கொலை செய்வதற்காக ஆலிவரைத் தேடிக் கொண்டிருந்தார் (பார்க்க இதைப் போன்ற நிகழ்ச்சிகள் ஹென்ட்ரி பீல்டிங்கின் *டாம் ஜோன்ஸிலும்* உள்ளது). ஆலிவரின் மரபுரிமையில் பாதியை (மோன்க்ஸின் பங்கு மிகவும் குறைவானதாக நிரூபிக்கப்பட்டது) மோன்க்ஸிற்கு அளிக்குமாறு அவரை புரோன்லோ கேட்டுக் கொள்கிறார். மோன்க்ஸிற்கு இரண்டாவது சந்தர்ப்பம் வழங்கவே அவர் விரும்பினார்; ஆலிவர் மகிழ்ச்சியுடன் அவருக்கு இரண்டாவது சந்தர்ப்பத்தை அளித்தார். பின்னர் மோன்க்ஸ் அமெரிக்காவிற்கு சென்று விடுகிறார். அங்கு அவரது பணத்தை தவறான வழியில் பயன்படுத்தி மீண்டும் குற்றத்தில் ஈடுபடுகிறார். இதன் விளைவாக சிறையிலேயே அவர் இறக்கிறார். ஃபாகின் கைது செய்யப்பட்டு தூக்கிலிட தீர்ப்பளிக்கப்படுகிறார்; ஒரு உணர்ச்சிகரமான காட்சியில் ஆலிவர் நியூகேட் கோலுக்கு சென்று ஃபாகின் தூக்கிலிடப்படுவதற்கு எதிர்ப்பைத் தெரிவிக்கிறார் (அங்கு தூக்கிலிடப்படலாம் என்ற ஃபாகினின் அச்சம் அவருக்கு காய்ச்சலை உண்டு பண்ணுகிறது).  
ஒரு சந்தோசமான குறிப்பாக ஆலிவரின் தாயாரான ஏஜென்ஸின் சகோதரிதான் ரோஸ் மேலி என்பதும் தெரிய வருகிறது; ஆகையால் ஆலிவருக்கு அவர் உறவினர் ஆவார். அவர் தன்னுடைய நீண்ட கால காதலர் ஹேரியை மணக்கிறார். ஆலிவர் அவரைக் காப்பாற்றிய புரோன்லோவுடன் மகிழ்ச்சியாக வாழ்கிறார். நோஹ் காவல்துறைக்கு பகுதிநேரமாக தொழில்சார்ந்த பணத்திற்காக தகவல் கொடுப்பவராக மாறுகிறார் (அமெரிக்க சொல்லியலில் "ஸ்டூலி" (stoolie) அல்லது "ஸ்டூல்பீஜியன்" (stoolpigeon) எனப்படுகிறது). பம்பில்கள் அவர்களது வேலைகள் இழக்கின்றனர் ("சட்டம் ஒரு கழுதை" என்று நன்கு அறியப்படும் வார்த்தையை சூழ்நிலை அவரைப் பேச வைக்கிறது). விளைவாக முன்பு ஆலிவரையும் பிற சிறுவர்களையும் அவர்கள் கொடுமைப்படுத்திய அதே ஆதரவற்றவர்கள் இல்லத்தில் வேலை பார்த்து அவர்களது வறுமையைப் போக்கிக் கொள்கின்றனர்; சிக்ஸை நான்சி கொலை செய்ததை அறிந்த சார்லே பேட்ஸ் பயம் காரணமாக ஒரு நேர்மையான குடிமகனாக மாறி அவரது பணிகளில் வெற்றி பெறுகிறார்.
# ஆலிவர் ட்விஸ்ட்

## முக்கியக் கருப்பொருள்கள் மற்றும் அடையாளங்கள்

### அறிமுகம்

*ஆலிவர் ட்விஸ்டில்* டிக்கென்ஸ் இரக்கமற்ற நடைமுறை வாழ்க்கையைக் கொடுத்துள்ளார். மேலும் 19வது நூற்றாண்டின் இங்கிலாந்தில் ஆலை முறைகளின் விளைவுகளை விளக்கும் ஒரு வழியாக இரக்கமற்ற குற்றங்களை வெளிக்கொணர்ந்துள்ளார். மேலும் கடுமையான புதிய வறியர் சட்டங்களையும் விமர்சித்துள்ளார். ஒரு களங்கமில்லாத குழந்தையான ஆலிவருக்கு இவ்வுலகத்தில் ஆதரவற்றவர்கள் இல்லம், ஃபாகினின் திருடர்கள், சிறை மற்றும் கல்லறை போன்றவையே ஒரே தேர்வாக இருந்தன. எனினும் இந்த வெற்றி வாய்ப்பளிக்காத தொழில் சார்ந்த/நிறுவனம் சார்ந்த சூழல்களின் கதைகளும் வெளிப்படுத்தப்பட்டன: ஒழுக்கக்கேடு மற்றும் அவமதிப்பு ஆகியவற்றிற்கு மத்தியில் ஆல்வர் எதையும் தவிர்க்க இயலாத அடங்கிப் போகிற தூய்மை-உள்ளம் கொண்டவராகவே இருந்தார்; தீமை அவரைச் சூழும் போது அவர் அவ்வழியை விட்டு விலகிப் போனார்; அவரது தூய்மையான உள்ளத்தின் காரணமாக அவரது பரிசையும் பெற்றார்—நாட்டில் ஒரு அமைதியான வாழ்க்கையுடன் அன்பான நண்பர்களும் அவருக்குக் கிடைத்தனர். இந்த மகிழ்ச்சியான முடிவின் வழியில் ஆதரவற்ற குழந்தைகளின் வாழ்க்கை நிலையையும், 1830களில் லண்டனில் போக்கிரிச் சிறுவர்கள் உருவாவதற்கு இந்நிலை காரணமாக உள்ளது என டிக்கென்ஸ் ஆய்வு செய்துள்ளார்.
# ஆலிவர் ட்விஸ்ட்

## முக்கியக் கருப்பொருள்கள் மற்றும் அடையாளங்கள்

### ஏழ்மை மற்றும் சமுதாயத் தரம்

ஏழ்மை என்பது *ஆலிவர் ட்விஸ்டில்* ஒரு ஒரு முக்கிய கவனமாக இருந்தது. நாவல் முழுவதும் சேரிகளைப் பற்றி விரிவாக அவரது கருப்பொருளில் டிக்கென்ஸ் விளக்கியுள்ளார். அங்குள்ள அனைத்து வீடுகளும் அழிபாடுடன் இருக்கும் எனவும் கூறுகிறார். ஆரம்ப அதிகாரங்களில் சோவர்பெரியுடன் ஒரு ஏழையின் ஈமச்சடங்கில் ஆல்வர் கலந்து கொள்கிறார். அங்கு ஒரு துயர்மிகுந்த அறையில் மொத்த குடும்பமும் கூட்டமாக இருப்பதைக் கண்டார்.  
தொடர்ந்து துன்பத்தைக் கண்டு கொண்டிருந்ததால் ஆலிவர் அறப்பணியையும் அன்புசெலுத்துதலையும் சில தருணங்களில் செய்தார். ஆலிவர் அவரது வாழ்க்கையில் பல்வேறு சமயங்களில் குழந்தைத் தனத்திற்கு மேலாக பெரிய அளவிலும் சிறிய அளவிலும் இப்பணிக்கு கடன்பட்டிருந்தார். ஏழ்மையின் வெளிப்படையான தொல்லையை பற்றியும் லண்டன் மக்கள் எவ்வாறு வறுமையிலும் பிணியிலும் பாதிக்கப்பட்டுள்ளனர் என அவரது நடுத்தர வர்க்க வாசகர்களுக்கு டிக்கென்சன் விளக்கியுள்ளார். எனினும் *ஆலிவர் ட்விஸ்டில்* சமுதாய சாதிமுறை மற்றும் அநீதி பற்றிய கலவையான தகவலை அவர் கொடுத்துள்ளார். ஆலிவரின் முறைகேடான ஆதரவற்றவர்கள் இல்லத்தின் தொடக்கங்கள் அவரை சமுதாயத்தின் கடைப்புள்ளியில் இட்டது; நண்பர்கள் இல்லாத ஒரு ஆதரவற்றவராக ஆல்வர் சாதாரணமாக இகழப்படுகிறார். சித்திரவதைகளை கண்டிப்பாக பொறுமையுடன் தாங்கிக்கொள்ளவும் வேண்டியிருந்ததால் அவரது "துணிவுமிக்க ஆன்மா" அவரை உயிருடன் வாழச்செய்தது. எனினும் அவரது பெரும்பாலான கூட்டாளிகள் சமுதாயத்தின் பயனற்ற பகுதிகளை அவர்களது வசிப்பிடமாக பயன்படுத்தினர். ஆலிவரைப் போன்ற ஒரு அறப்பணிச் சிறுவனான நோஹ் க்ளேபோல் சோம்பேறியாகவும், முட்டாளாகவும், மனதைரியமற்றவனாகவும் இருந்தார்; சிக்ஸ் ஒரு ஆபத்தானவன்; குழந்தைகளை சீரழிப்பதன் மூலம் ஃபாகின் வாழ்ந்து கொண்டிருந்தார்; ஏய்ப்பதில் கலைஞர் குற்றம் செய்வதற்காகவே பிறந்ததைப் போல் காணப்பட்டார். சோவர்பெரி, பம்பில் மற்றும் ஆதரவற்றவர்கள் இல்லத்தின் காட்டுமிராண்டித் தனமான தொழிலில் அக்கறையற்ற "மனிதர்" போன்ற பல நடுத்தர வர்க்கத்தினரை ஆலிவர் எதிர்பாராத விதமாய் சந்தித்தார். மேலும் அவர்களை விட மோசமான மனிதர்களையும் சந்திக்கிறார்.  
மற்றொரு வகையில் ஒரு ஆதரவற்ற சிறுவனாக ஆலிவர் தனது பிறப்பு ஆரோக்கியமானது என நிரூபிக்கிறார். அவரது வாழ்க்கை முழுவது தவறாகப் பயன்படுத்தப்பட்டு புறக்கணிக்கப்பட்டார். எவரும் அவரை ஏமாற்றுவதற்குத் துணிந்தால் பயந்து பின்வாங்கினார். இந்தத் தெளிவான மரபுவழியுடைய உயர்ந்த குணம் *ஆலிவர் ட்விஸ்டை* சமுதாய அநீதியிடம் குற்றம் சாட்ட வைக்காமல் சவாலுடைய வாழ்க்கையை எதிர்கொள்ள வைக்கிறது. ஆலிவர் சிறப்பான சிந்தனைகளுக்காக பிறந்தாலும் அவருக்கு உகந்த வசதியான இடங்களுக்கு திரும்பும் வரையும் அவரது குடும்பத்தினரால் காப்பாற்றப்படும் முன்னரும் அடிமட்ட வகுப்பினரின் நாகரீகமற்ற உலகத்தில் வாழ்வதற்கு சிரமப்பட்டார்.  
இந்த நாவலின் அண்மைய திரைப்படத் தழுவலில் பாகினின் குழுவில் எஞ்சியுள்ளவர்களைப் போன்று ஒரு அடையாளமற்ற ஆதரவற்ற குழந்தையாக ஆலிவரை உருவாக்கியதன் மூலம் அவரது உயர்குடிசார்ந்த தோற்றங்களின் சிக்கலை ரோமன் பொலன்ஸ்கி (Roman Polanski) விளக்கியுள்ளார்.
# ஆலிவர் ட்விஸ்ட்

## குறிப்புதவிகள்

<references></references>
# புவிவெப்பச் சக்தி

**புவிவெப்ப ஆற்றல்** (*Geothermal energy*) என்பது பூமியின் மேலோட்டிலிருந்து பிரித்தெடுக்கப்படும் வெப்ப ஆற்றல் ஆகும். இது கோளின் உருவாக்கம் மற்றும் கதிரியக்கச் சிதைவிலிருந்து ஆற்றலை ஒருங்கிணைக்கிறது. புவிவெப்ப ஆற்றல் ஆயிரக்கணக்கான ஆண்டுகளாக வெப்பம் மற்றும் மின்சாரத்தின் ஆதாரமாக பயன்படுத்தப்படுகிறது.  
சூடான நீரூற்றுகளிலிருந்து வரும் தண்ணீரைப் பயன்படுத்தி, புவிவெப்பச் சூடாக்கலானது,எடுத்துக்காட்டாக, பழங்கற்காலத்திலிருந்து குளிப்பதற்கும், ரோமானிய காலத்திலிருந்து வெளி வெப்பமாக்கலுக்கும் பயன்படுத்தப்பட்டது. தொடக்க காலத்தில் தொழில்துறை பயன்பாடானது 1827 ஆம் ஆண்டில் இத்தாலியின் லார்டெரெல்லோவில் எரிமலை சேற்றில் இருந்து போரிக் அமிலத்தைப் பிரித்தெடுக்க வெந்நீரூற்றின் நீராவியைப் பயன்படுத்தியதிலிருந்து தொடங்கியது. புவிவெப்ப ஆற்றலை அதன் முதன்மை வெப்ப ஆதாரமாகப் பயன்படுத்துவதற்கான உலகின் முதல் அறியப்பட்ட கட்டிடம் 1907 இல் தொடங்கப்பட்ட ஓரிகானின் யூனியன் கவுண்டியில் உள்ள ஹாட் லேக் தங்கும் விடுதியாகும். ஒரு இரும சுழற்சி மின் நிலையம் முதன்முதலில் 1967-ஆம் ஆண்டில் சோவியத் ஒன்றியத்தில் செயல்முறை விளக்கமளிக்கப்பட்டது. 1981-ஆம் ஆண்டில் அமெரிக்காவில் அறிமுகப்படுத்தப்பட்டது. இந்தத் தொழில்நுட்பம் முன்பு இருந்ததை விட மிகக் குறைந்த வெப்பநிலை வளங்களில் இருந்து மின்சாரம் தயாரிப்பதை அனுமதிக்கிறது. 2006 ஆம் ஆண்டில், அலாஸ்காவில் உள்ள செனா ஹாட் வெந்நீரூற்றில் உள்ள இரும சுழற்சி ஆலை, 57 °செ (135 °பாரன்ஹீட்) குறைந்த வெப்பநிலையில் இருந்து மின்சாரத்தை உற்பத்தி செய்தது. புவிவெப்ப ஆற்றல் மின்சார உற்பத்திக்கு 20 ஆம் நூற்றாண்டிலிருந்து பயன்படுத்தப்படுகிறது. காற்று மற்றும் சூரிய ஆற்றலைப் போலல்லாமல், புவிவெப்ப ஆலைகள் வானிலை நிலையைப் பொருட்படுத்தாமல் நிலையான விகிதத்தில் சக்தியை உற்பத்தி செய்கின்றன. புவிவெப்ப வளங்கள் கோட்பாட்டளவில் மனிதகுலத்தின் ஆற்றல் தேவைகளை வழங்கப் போதுமானவை. பெரும்பாலான புவிவெப்ப ஆற்றலைப் பெறுமிடங்கள் கண்டத் தட்டு எல்லைகளுக்கு அருகில் உள்ள பகுதிகளில் நிகழ்கிறது. 2007 ஆம் ஆண்டின் கணக்கின்படி உலகில் உள்ள புவிவெப்ப ஆலைகள் சுமார் 10 கிகாவாட் மின்சாரத்தை உற்பத்தி செய்யும் திறனைக் கொண்டுள்ளன. அவை நடைமுறையில் உலகின் மின்சாரத் தேவையில் 0.3% ஐ வழங்குகின்றன.  
புவிவெப்ப ஆற்றலானது விலை பயன்திறன்மிக்கதாகவும், நம்பத்தகுந்ததாகவும், நிலைநிறுத்தத்தக்கதாகவும், சூழ்நிலைக்கு உகந்ததாகவும் உள்ளது. புவியினுள் ஆழமான பகுதியில் பசுமை இல்ல வாயுக்களை புவிவெப்பக் கிணறுகள் வெளியிடுகின்றன. ஆனால் படிம எரிபொருள்களைக் காட்டிலும் ஒவ்வொரு ஆற்றல் அலகிலும் இந்த உமிழ்வுகள் மிகவும் குறைவாகவே உள்ளன. இதன் விளைவாக, புவிவெப்ப ஆற்றலானது தொல்படிவ எரிபொருள்களுக்குப் பதிலாக பரவலாகப் பயன்படுத்தப்படும் பட்சத்தில் புவி வெப்பமயமாதலை தணிக்க உதவும் சாத்தியத்தைக் கொண்டுள்ளது.  
கோட்பாடளவில் மனித இனத்திற்கு தேவைப்படும் ஆற்றலைக் காட்டிலும் போதுமானதாக புவி வெப்ப மூலங்கள் உள்ளன. ஆனால் அதில் மிகவும் குறைந்த அளவு மட்டுமே பயன்படுத்திக் கொள்ளப்படுகின்றன. இந்த ஆழமான ஆதாரங்களைத் தோண்டுவதற்கும் ஆய்வதற்கும் கோடிக்கணக்கான டாலர்கள் செலவாகின்றன. ஆனால் அந்த முயற்சிகள் வெற்றியடையும் என்பதற்கு எந்த உத்தரவாதமும் இல்லை.
# புவிவெப்பச் சக்தி

## மின்சாரம்

2005 ஆம் ஆண்டில் 24 நாடுகள் புவிவெப்ப ஆற்றலில் இருந்து மொத்தம் 56,786 கிகாவாட்/மணி (GW·h) (204 PJ) மின்சாரத்தை உலகளாவிய மின்சாரப் பயன்பாட்டின் 0.3% என்பதை நிறைவுசெய்வதற்காக உருவாக்கின. அனைத்து ஆதாரங்களில் இருந்தும் உலகளவின் மின்சார உற்பத்தி வேகமாக நடைபெற்றுக் கொண்டிருப்பதால் ஆண்டுக்கு இதன் உற்பத்தி 3% அதிகரித்து வருகிறது. 2005 ஆம் ஆண்டில் இதன் உலகளாவிய சராசரி 73% என்று இருந்தது. 2007 ஆம் ஆண்டில் உலகளவில் நிறுவப்பட்ட திறன் 10 கிகாவாட்கள் (GW) ஆகும்.  
உலகில் புவிவெப்ப ஆற்றல் மையங்களின் மிகப்பெரிய அமைப்பு த ஜேசர்ஸில் (The Geysers) அமைந்துள்ளது. அதே போல் அமெரிக்க ஒன்றியத்தில் உள்ள கலிபோர்னியாவில் புவிவெப்ப தளங்கள் அமைந்துள்ளன. 2004 ஆம் ஆண்டு முதல் (எல் சல்வடோர் (El Salvador), கென்யா, த பிலிப்பைன்ஸ், ஐஸ்லாந்து, மற்றும் கோஸ்டா ரிக்கா) ஐந்து நாடுகள் புவிவெப்ப மூலங்களில் இருந்து 15% க்கும் அதிகமான மின்சாரத்தை உற்பத்தி செய்தனர். ஜெர்மனியின் லாண்டாவ்-ஃபால்சு, பிரான்சில் சௌல்ட்சு-செவ்சு-காடுகள்,செயல்பாட்டில் உள்ளன, மிக முன்னதாக சுவிட்சர்லாந்தின் பேசெல் ஆகிய இடங்களில் தொடங்கப்பட்ட செயல்முறைத் திட்டங்கள் நிலநடுக்கங்களைத் தூண்டுவதற்குக் காரணமாக அமைந்த பின்னர் அது நிறுத்தப்பட்டது. ஆஸ்திரேலியா, ஐக்கிய இராச்சியம் மற்றும் ஐக்கிய அமெரிக்க நாடுகளில் மற்ற செயல்முறைத் திட்டங்கள் கட்டுமானத்தில் இருந்தன.